《诸将杂感四首 其二》
清代·严允肇

仙霞烽火照龙山，玉甑金庭弃草间。慷慨孤臣提汉节，指挥诸将出雄关。

蒙茸垒嶂潜师度，鼓角严城振旅还。劳苦西平功第一，江东坐镇羽书闲。

作者简介：浙江归安人，字修人，号石樵。顺治十五年进士，官寿光知县。以同官累去职，后遇其人，敬礼有加，人服其长者。诗古今体兼善，文章力追秦汉。有《宜雅堂集》。